Ffrwydradau Beirut 4 Awst 2020

Ar 4 Awst 2020 roedd dau ffrwydrad enfawr yn Beirut, prifddinas Libanus. Lladdwyd o leiaf 207 o bobl ac roedd 110 o bobl ar goll. Teimlwyd effeithiau'r ffrwydrad mor bell i ffwrdd â Chyprus. Dinistriwyd llawer o adeiladau, gan gynnwys tri ysbyty. Ymhlith y meirw roedd Nazar Najarian, dyn busnes a gwleidydd, ysgrifennydd y blaid Kataeb. Roedd tua 2,750 tunnell o amoniwm nitrad wedi ei storio mewn warws ym mhorthladd Beirut. Roedd wedi bod yno ers chwe mlynedd, heb ei storio'n ddiogel, wedi iddo gael ei gymryd oddi ar long yr MV Rhosus. Cychwynodd tân yn yr un adeilad yn y prynhawn a fe aeth ymladdwyr tân yno i geisio ei ddiffodd. Tua 18:07 amser lleol cafwyd y ffrwydrad cyntaf wrth i storfa o dân gwyllt ei danio. O fewn 35 eiliad cafwyd ail ffrwydrad anferth wrth i'r amoniwm nitrad gynnau. Cododd cwmwl mawr oren-goch a cwmwl gwyn anwedd wrth i'r siocdon deithio drwy'r awyr. Dymchwelodd y ffrwydradau lawer o'r porthladd a difrodi adeiladau. Achosodd i gwmwl enfawr godi uwchben y ddinas. Ar ôl y ddamwain, bu llawer o brotestiadau yn arwain at Weinidog Libanus, Hassan Diab, yn ymddiswyddo ar 10 Awst 2020.